stanford-oval/wikipedia huggingface dataset:
ซี-141 สตาร์ลิฟเตอร์
รายละเอียด ซี-141 สตาร์ลิฟเตอร์

ข้อมูลจำเพาะของ ซี-141
ผู้สร้าง บริษัทล็อกฮีด-จอร์เจีย (สหรัฐอเมริกา)
ประเภท ลำเลียงขนาดหนัก พิสัยบินไกล เจ้าหน้าที่ 4 นาย บรรทุกทหารพร้อมอาวุธ 154 นาย หรือพลร่มพร้อมอาวุธ 123 นาย
เครื่องยนต์ เทอร์โบแฟน แพรทท์ แอนด์วิทนีย์ ทีเอฟ 33-พี-7 ให้แรงขับสถิตเครื่องละ 9,525 กิโลกรัม 4 เครื่อง
กางปีก 48.74 เมตร
ยาว 51.34 เมตร รุ่น สูง 11.97 เมตร
น้ำหนักเปล่า 59,462 กิโลกรัม
น้ำหนักบรรทุกสูงสุด 40,438 กิโลกรัม
น้ำหนักวิ่งสูงสุด 156,444 กิโลกรัม
อัตราเร็วขั้นสูง 912 กิโลเมตร/ชั่วโมง
อัตราเร็วเดินทาง 908 กิโลเมตร/ชั่วโมง
อัตราไต่ 945 เมตร/นาที
เพดานบินใช้งาน 12,500 เมตร
พิสัยบินไกลสุด 6,950 กิโลเมตร เมื่อบรรทุกหนัก 27,150 กิโลกรัม
ซิปเปอร์

| ซิปเปอร์ |
| --- | --- |
ความสำคัญของลำดับ: ขึ้นอยู่กับว่านำซิปเปอร์ไปประยุกต์ใช้กับโครงสร้างข้อมูลแบบใด
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: ฟังก์ชันที่กำหนดโดยข้อมูลที่สนใจและรายการของข้อมูลอื่น ๆ บนวิถีเดียวกันจากข้อมูลที่สนใจไปยังรากและไปยังใบ
ซิปเปอร์ (อังกฤษ: Zipper) เป็นโครงสร้างข้อมูลชนิดหนึ่งหรืออาจเรียกว่าเป็นวิธีการที่สามารถใช้แสดงข้อมูลที่เราสนใจอยู่พร้อมกับรายการของข้อมูลอื่น ๆ ที่อยู่ภายในโครงสร้างข้อมูลเดียวกัน กล่าวคือ ในการเข้าถึงข้อมูลใด ๆ ภายในโครงสร้างข้อมูลนี้จะต้องระบุทั้งข้อมูลที่เราสนใจและที่อยู่ของข้อมูลซึ่งก็คือรายการของข้อมูลที่อยู่ในวิถีจากข้อมูลนั้นไปยังรากหรือตอนต้นของรายการและจากข้อมูลนั้นไปยังใบหรือปลายสุดของรายการ อีกทั้งเมื่อเราเข้าถึงข้อมูลที่เราสนใจได้แล้วเรายังเปลี่ยนจุดสนใจไปยังข้อมูลที่อยู่รอบ ๆ ข้อมูลที่เราสนใจได้ด้วยหรืออาจใช้คำสั่งอย่างอื่น เช่น เพิ่ม เปลี่ยน หรือลบข้อมูล โดยคำสั่งส่วนใหญ่มีประสิทธิภาพการทำงานเป็น O(1)  แนวคิดนี้ถูกคิดค้นขึ้นโดย Gérard Huet เมื่อปี 1997 โดยตั้งชื่อตามการทำงานของโครงสร้างข้อมูลนี้ที่เปรียบเสมือนซิปที่เราสามารถรูดขึ้นลงได้
นอกจากนี้โครงสร้างข้อมูลชนิดนี้มักเขียนเป็นโปรแกรมด้วยการเขียนโปรแกรมเชิงฟังก์ชัน (Functional programming) และแนวคิดของซิปเปอร์สามารถนำไปประยุกต์ใช้กับโครงสร้างข้อมูลได้หลายอย่าง เช่น รายการ (List) และต้นไม้ (Tree)
ลักษณะของซิปเปอร์

จริง ๆ ซิปเปอร์เป็นเพียงเทคนิคที่ใช้สำหรับโครงสร้างข้อมูลที่ต้องการพิจารณาทั้งข้อมูลที่เราสนใจอยู่พร้อมกับข้อมูลอื่น ๆ ดังนั้นโครงสร้างของซิปเปอร์จึงไม่ตายตัว อาจจะนำมาใช้กับรายการหรือต้นไม้แบบใดก็ได้ ถ้าใช้กับต้นไม้ เวลาเข้าถึงข้อมูลที่เราสนใจก็จะต้องระบุทั้งข้อมูลนั้นพร้อมกับรายการของข้อมูลอื่น ๆ ที่อยู่บนวิถีจากข้อมูลนี้ไปยังรากและที่ไปยังใบ (สำหรับวิถีไปยังใบ อาจเรียกได้ว่าเป็นต้นไม้ย่อยที่มีข้อมูลที่เราสนใจเป็นรากก็ได้)
ตัวอย่างการใช้งานซิปเปอร์ : ต้นไม้แบบทวิภาค

ซิปเปอร์สามารถนำไปประยุกต์ใช้กับโครงสร้างข้อมูลได้หลายอย่าง ในที่นี้จะยกตัวอย่างโดยใช้ซิปเปอร์กับต้นไม้แบบทวิภาคซึ่งจะเป็นการเขียน a*(b^c-d)+(e+f) ออกมาในรูปของต้นไม้ทวิภาคดังรูป
ในที่นี้ กำหนดให้ปมข้อมูล (node) แต่ละปมแทนด้วย
Node(value,left,right) โดย value คือค่าในปมข้อมูล, left คือปมลูกที่อยู่ทางซ้าย, right คือปมลูกที่อยู่ทางขวา
null ถ้าบริเวณนั้นไม่มีปมข้อมูลอยู่
กำหนดให้วิถีของแต่ละปม (path) ในต้นไม้นี้แทนด้วย
L(path,node) เมื่อปมข้อมูลที่เรากำลังพิจารณาเป็นปมลูกซ้าย โดย path เป็นวิถีของปมพ่อ และ node คือปมพ่อ
R(node,path) เมื่อปมข้อมูลที่เรากำลังพิจารณาเป็นปมลูกขวา โดย path เป็นวิถีของปมพ่อ และ node คือปมพ่อ
top เมื่อปมข้อมูลนั้นเป็นปมราก
และกำหนดให้ตำแหน่งของปมข้อมูลแทนด้วย
Pos(node,path) โดย node คือปมข้อมูลที่เราสนใจและ path คือวิถีของปมข้อมูลนี้ถึงปมราก
ดังนั้นต้นไม้ทวิภาคนี้จะสามารถเขียนเป็นฟังก์ชันได้ว่า
Node("+",Node("*",Node("a",null,null),Node("-",Node("^",Node("b",null,null),Node("c",null,null)),Node("d",null,null))),Node("+",Node("e",null,null),Node("f",null,null)))
ดังนั้น เราสามารถที่จะระบุตำแหน่งของเครื่องหมายลบในต้นไม้ทวิภาคนี้ได้เป็น
Pos(Node("-",Node("^",Node("b",null,null),Node("c",null,null)),Node("d",null,null))),R(Node("*",Node("a",null,null),Node("-",Node("^",Node("b",null,null),Node("c",null,null)),Node("d",null,null))),
L(top,Node("+",Node("*",Node("a",null,null),Node("-",Node("^",Node("b",null,null),Node("c",null,null)),Node("d",null,null))),Node("+",Node("e",null,null),Node("f",null,null)))))
เมื่อเราสามารถระบุตำแหน่งข้อมูลที่เราต้องการได้แล้ว เราก็สามารถใช้คำสั่งอื่น ๆ กับข้อมูลที่เราสนใจได้ เช่น เลื่อนตำแหน่งลง (goDown) เลื่อนตำแหน่งขึ้น (goUp) เลื่อนไปทางซ้าย (goLeft) เลื่อนไปทางขวา (goRight) เปลี่ยนค่าในปมข้อมูล (change) เพิ่มข้อมูล (insert) หรือแม้แต่ลบปมข้อมูลนั้น (delete) อย่างถ้าต้องการสั่งให้เลื่อนตำแหน่งลงก็ใช้คำสั่งเป็น goDown(Pos(n,p)) ได้เลย ในเมื่อเราสามารถระบุตำแหน่งปมข้อมูลที่เราต้องการและสั่งได้เช่นนี้แสดงว่าการทำงานของฟังก์ชันเหล่านี้เป็น O(1)
จุดเด่นของซิปเปอร์

จุดเด่นของซิปเปอร์คือเราสามารถแสดงข้อมูลอื่น ๆ ที่อยู่บนวิถีเดียวกันกับข้อมูลที่เราสนใจตามที่ได้กล่าวไว้ในหัวข้อลักษณะของซิปเปอร์ ทำให้แนวคิดนี้ถูกนำไปใช้กับโปรแกรมที่มีการเพ่งความสนใจข้อมูล (focus) รวมถึงสามารถย้ายตำแหน่งของจุดสนใจไปยังข้อมูลรอบ ๆ ได้ด้วย เช่น โปรแกรม Xmonad อีกทั้งประสิทธิภาพในการทำงานของคำสั่งส่วนใหญ่ที่มีประสิทธิภาพในการทำงานเป็น O(1) และจุดเด่นที่สำคัญอีกอย่างหนึ่งโครงสร้างข้อมูลชนิดนี้เขียนโดยใช้การเขียนโปรแกรมเชิงฟังก์ชัน  (Functional programming) ซึ่งการเขียนโปรแกรมแบบนี้อาจเป็นเรื่องใหม่สำหรับโปรแกรมเมอร์หลาย ๆ คน
การเขียนโปรแกรมเชิงฟังก์ชัน

การเขียนโปรแกรมเชิงฟังก์ชันเป็นการเขียนโปรแกรมที่ทำงานคล้ายกับฟังก์ชันของคณิตศาสตร์ โดยมีแนวคิดสำคัญว่าให้หลีกเลี่ยงการเกี่ยวข้องกับสถานะของโปรแกรม (state) และหลีกเลี่ยงการเปลี่ยนแปลงข้อมูลต่าง ๆ โดยคำสั่งหนึ่งที่ได้รับพารามิเตอร์เหมือนกันต้องให้คำตอบเดียวกัน อย่างเช่น ในคณิตศาสตร์ ถ้าให้ f(x) = x + 4 และ x = 4 จะได้ f(4) = 8 เสมอ แสดงว่าถ้าสร้างคำสั่ง foo(Object e) ขึ้นมา จะได้ว่าคำสั่ง foo มีการทำงานเหมือนเดิมตราบที่พารามิเตอร์คือ e ยังเป็นค่าเดิม ดังนั้นจะพบว่าการเขียนโปรแกรมแบบนี้จะมีตัวแปรอยู่ในโปรแกรมน้อยเพื่อเป็นการหลีกเลี่ยงการเปลี่ยนแปลงค่าในข้อมูลและสามารถมีฟังก์ชันประกอบ (Composite function) อยู่ในส่วนการทำงานของโปรแกรมได้มากมาย
บริการที่มักจะมี

บริการที่ย้ายจุดที่สนใจไปยังรอบ ๆ ข้อมูลที่สนใจ เช่น ซ้าย ขวา บน และล่าง
บริการเปลี่ยนค่าของข้อมูลที่จุดที่สนใจ
บริการแทรกและลบข้อมูลที่จุดที่สนใจ
ความเร็วที่ใช้ในการทำงาน

ความเร็วในการทำงานส่วนใหญ่จะเป็น O(1) ซึ่งเป็นเพราะการเขียนโปรแกรมเชิงฟังก์ชันซึ่งเปรียบเสมือนการใส่ข้อมูลตัวนั้นและที่อยู่ของมันที่อาจเป็นในลักษณะของฟังก์ชันประกอบ (Composite function) เพื่อให้โปรแกรมทำงานตามบริการที่เราต้องการ แต่ทั้งนี้ก็ขึ้นอยู่กับการออกแบบโครงสร้างข้อมูลของโปรแกรมเมอร์แต่ละคนด้วยว่าจะวางโครงสร้างไว้อย่างไร บางคำสั่งจึงไม่จำเป็นต้องมีการทำงานเป็น O(1) เสมอไป
ซิลเวนา โทมาเซลลี

| ซิลเวนา วินด์เซอร์ |
| --- | --- |
เกิด: ซิลเวนา พัลมา โทมาเซลลี 28 พฤษภาคม พ.ศ. 2500 (67 ปี) แพลเซนเทีย รัฐนิวฟันด์แลนด์และแลบราดอร์ ประเทศแคนาดา
อาชีพ: นักประวัติศาสตร์, นักวิชาการวิทยาลัยเซนต์จอนส์ (เคมบริดจ์)
ตำแหน่ง: เคาน์เตสแห่งเซนต์แอนดรูส์ (พ.ศ. 2531–ปัจจุบัน)
คู่สมรส: จอห์น พอล โจนส์ (พ.ศ. 2520–2524) จอร์จ วินด์เซอร์ เอิร์ลแห่งเซนต์แอนดรูส์ (พ.ศ. 2531–ปัจจุบัน)
บุตร: เอ็ดเวิร์ด วินด์เซอร์ ลอร์ดดาวน์แพทริก เลดีมารีนา ชาร์ลอตต์ วินด์เซอร์ เลดีอาเมเลีย วินด์เซอร์
บิดามารดา: มักซีมีเลียน คาร์ล โทมาเซลลี (บิดา) โจซิแอน เพรสเชซ (มารดา)
ซิลเวนา พัลมา วินด์เซอร์ เคาน์เตสแห่งเซนต์แอนดรูส์ (อังกฤษ: Sylvana Palma Windsor, Countess of St Andrews; 28 พฤษภาคม พ.ศ. 2500) เป็นที่รู้จักในชื่อเดิมว่า ซิลเวนา โทมาเซลลี (อังกฤษ: Sylvana Tomaselli) เป็นนักวิชาการ, นักประวัติศาสตร์ประจำมหาวิทยาลัยเคมบริดจ์ และเป็นภรรยาของจอร์จ วินด์เซอร์ เอิร์ลแห่งเซนต์แอนดรูส์ พระโอรสในเจ้าชายเอ็ดเวิร์ด ดยุกแห่งเคนต์
ประวัติ

ซิลเวนาเกิดเมื่อวันที่ 28 พฤษภาคม พ.ศ. 2500 ณ เมืองแพลเซนเทีย รัฐนิวฟันด์แลนด์และแลบราดอร์ ประเทศแคนาดา เป็นธิดาของมักซีมีเลียน คาร์ล โทมาเซลลี (Maximilian Karl Tomaselli) ชาวซาลซ์บูร์ก กับโจซิแอน เพรสเชซ (Josiane Preschez)
ซิลเวนาสำเร็จการศึกษาจากประเทศแคนาดาและอังกฤษ
สมรส

ซิลเวนาสมรสครั้งแรกกับจอห์น พอล โจนส์ เมื่อวันที่ 25 ธันวาคม พ.ศ. 2520 ที่เมืองแวนคูเวอร์ ประเทศแคนาดา แล้วหย่าใน พ.ศ. 2524 โดยไม่มีบุตรด้วยกัน ต่อมาเธอสมรสหนที่สองกับจอร์จ วินด์เซอร์ เอิร์ลแห่งเซนต์แอนดรูส์ เมื่อวันที่ 9 มกราคม พ.ศ. 2531 ที่เมืองลีธ ประเทศสกอตแลนด์ ทั้งคู่มีบุตรสามคน คือ
เอ็ดเวิร์ด เอ็ดมุนด์ แมกซิมิเลียน จอร์จ วินด์เซอร์ ลอร์ดดาวน์แพทริก (2 ธันวาคม พ.ศ. 2531)
เลดีมารีนา ชาร์ลอตต์ อะเล็กซันดรา แคเทอริน เฮเลน วินด์เซอร์ (30 กันยายน พ.ศ. 2535)
เลดีอาเมเลีย โซเฟีย เทโอโดรา แมรี มาร์กาเรต วินด์เซอร์ (24 สิงหาคม พ.ศ. 2538)
ส่วนตัวเธอนับถือศาสนาคริสต์นิกายโรมันคาทอลิก และไม่ยอมทิ้งความเชื่อหลังการสมรสกับสามีที่นับถือนิกายอังกฤษ ซึ่งไม่มีผลต่อสิทธิในการสืบราชสันตติวงศ์ของเอิร์ลแห่งเซนต์แอนดรูส์ แต่ในเวลาต่อมาเอ็ดเวิร์ดและเลดีมารีนา บุตรสองคนแรกของเธอได้เข้ารีตนิกายโรมันคาทอลิกตามเธอใน พ.ศ. 2546 และ พ.ศ. 2551 ตามลำดับ ถือเป็นการละเมิดพระราชบัญญัติว่าด้วยการสืบราชสันตติวงศ์แห่งสหราชอาณาจักร ส่งผลทั้งสองจึงถูกถอนชื่อออกจากการเป็นรัชทายาท มีเพียงเลดีอาเมเลียเพียงคนเดียวที่ยังอยู่ในลำดับการสืบราชสันตติวงศ์
การทำงานด้านวิชาการ

ซิลเวนารับปริญญาศิลปศาสตรบัณฑิตจากมหาวิทยาลัยบริติชโคลัมเบีย และศิลปศาสตรมหาบัณฑิตจากมหาวิทยาลัยยอร์ก, มหาวิทยาลัยออนแทรีโอ และมหาวิทยาลัยเคมบริดจ์เมื่อ พ.ศ. 2547 เธอมีเชี่ยวชาญด้านทฤษฎีการเมืองฝรั่งเศสและอังกฤษช่วงศตวรรษที่ 18 โดยเฉพาะความเป็นผู้หญิง รวมทั้งมีงานเขียนเกี่ยวกับจอห์น ล็อก, ฌ็อง-ฌัก รูโซ, เดวิด ฮิวม์, แมรี โวลสโตนคราฟต์ และจอห์น สจวร์ต มิลล์ เธอสอนวิชาประวัติศาสตร์ทฤษฎีการเมืองและเป็นผู้บรรยายของคณะประวัติศาสตร์ โดยเฉพาะด้านสังคมและรัฐศาสตร์
เธอเป็นสมาชิกผู้ก่อตั้งศูนย์ยุโรป เรื่องปรัชญาเกี่ยวกับเพศสภาพ (Philosophy of Gender) เมืองซีเกิน ประเทศเยอรมนี ปัจจุบันดำรงตำแหน่งเป็นผู้อำนวยการการศึกษาประวัติศาสตร์ส่วนที่ 1 สังคมและรัฐศาสตร์ วิทยาลัยเซนต์จอนส์แห่งมหาวิทยาลัยเคมบริดจ์ และเป็นอาจารย์พิเศษแก่นักศึกษาวิทยาศาสตร์ธรรมชาติในวิทยาลัยเซนต์จอนส์
ซิลเวนาได้รับการเลือกตั้งให้เป็นนักวิชาการของราชสมาคมประวัติศาสตร์ (Royal Historical Society)
ซิโซมัยซิน

| --- | --- |

ข้อมูลทางคลินิก
ชื่อทางการค้า: bactoCeaze
AHFS/Drugs.com: International Drug Names
ช่องทางการรับยา: topical
รหัส ATC: J01GB08 (WHO) 
กฏหมาย
สถานะตามกฏหมาย:  In general: ℞ (Prescription only) 
ตัวบ่งชี้
 ชื่อตามระบบ IUPAC (2R,3R,4R,5R) -2-{[(1S,2S,3R,4S,6R) -4,6-diamino-3-{[(2S,3R) -3-amino-6- (aminomethyl) -3,4-dihydro-2H-pyran-2-yl]oxy}-2-hydroxycyclohexyl]oxy}-5-methyl-4- (methylamino) oxane-3,5-diol 
เลขทะเบียน CAS: 32385-11-8 N
PubChem CID: 36119
ChemSpider: 33222 N
UNII: X55XSL74YQ
KEGG: D02544 Y
ChEBI: CHEBI:9169 N
ChEMBL: CHEMBL221886 N
ECHA InfoCard: 100.046.365 
ข้อมูลทางกายภาพและเคมี
สูตร: C19H37N5O7
มวลต่อโมล: 447.53 g/mol g·mol−1
แบบจำลอง 3D (JSmol): Interactive image
 SMILES C[C@@]1 (CO[C@@H]([C@@H]([C@H]1NC) O) O[C@H]2[C@@H](C[C@@H]([C@H]([C@@H]2O) O[C@@H]3[C@@H](CC=C (O3) CN) N) N) N) O 
 InChI InChI=1S/C19H37N5O7/c1-19 (27) 7-28-18 (13 (26) 16 (19) 24-2) 31-15-11 (23) 5-10 (22) 14 (12 (15) 25) 30-17-9 (21) 4-3-8 (6-20) 29-17/h3,9-18,24-27H,4-7,20-23H2,1-2H3/t9-,10+,11-,12+,13-,14-,15+,16-,17-,18-,19+/m1/s1 N Key:URWAJWIAIPFPJE-YFMIWBNJSA-N N 
  7Y (what is this?)  (verify)
 สารานุกรมเภสัชกรรม
ซิโซมัยซิน หรือ แบคโตซีซ หรือ เอนซามัยซิน (อังกฤษ: Sisomicin หรือ bactoCeaze หรือ Ensamycin) เป็นยาปฏิชีวนะในกลุ่มอะมิโนไกลโคไซด์ที่ได้จากการหมักของเชื้อแบคทีเรียสกุล Micromonospora จัดเป็นยากลุ่มอะมิโนไกลโคไซด์ชนิดใหม่ที่ออกฤทธิ์กว้าง และมีโครงสร้างที่คล้ายคลึงกันกับเจนตามัยซิน
เป็นที่คาดการณ์กันว่าซิโซมัยซินนั้นเป็นยากลุ่มอะมิโนไกลโคไซด์ที่ออกฤทธิ์ต้านเชื้อแบคทีเรียแกรมบวก เช่นเดียวกับยาอื่นในกลุ่มนี้ ซิโซมัยซินนั้นมีฤทธิ์ในการฆ่าเชื้อแบคทีเรียในห้องปฏิบัติการ โดยความเข้มข้นของซิโซมัยซินที่ฆ่าเชื้อแบทีเรียได้ร้อยละ 90 (MBC) นั้นมีค่าเท่ากันหรือใกล้เคียงกันกับความเข้มข้นต้ำสุดที่ยับยั้งการเจริญเติบโตของเชื้อแบคทีเรียได้ในห้องปฏิบัติการ (MIC). ยิ่งไปกว่านั้น เชื้อแบคทีเรีย Pseudomonas aeruginosa ที่แยกได้จากห้องปฏิบัติการส่วนใหญ่ยังตอบสนองต่อซิโซมัยซินได้ดี การดื้อต่อยาซิโซมัยซินของแบคทีเรียนั้นอาจเป็นผลมาจากทั้งโดยการสร้างเอนไซม์หรือด้วยกลไกที่ไม่ใช่เอนไซม์ ทั้งนี้ ซิโซมัยซินสามารถถูกทำให้หมดฤทธิ์ได้โดยเอนไซม์เดียวกันที่ทำให้เจนตามัยซินหมดฤทธิ์ อย่างไรก็ตาม เชื้อแบคทีเรียส่วนใหญ่ที่ดื้อต่อเจนตามัยซินนั้นยังคงตอบสนองต่อซิโซมัยซินได้ดี ทั้งนี้เป็นผลเนื่องจากกลไกการดื้อต่อเจนตามัยซินของแบคทีเรียเหล่านั้นเป็นกลไกที่ไม่เกี่ยวเนื่องกับการสร้างเอนไซม์ออกมาเปลี่ยนแปลงตัวยา
การศึกษาบางการศึกษาพบว่าซิโซมัยซินนั้นมีประสิทธิภาพในการรักษาโรคติดเชื้อแบคทีเรียที่ล้มเหลวจากการรักษาด้วยยาปฏิชีวนะอื่นหรือผลการเพาะเชื้อในห้องปฏิบัติการพบว่าเชื้อสาเหตุนั้นดื้อต่อยากลุ่มอะมิโนไกลโคไซด์ชนิดอื่น
ซิสเตอร์สเลดจ์

| ซิสเตอร์สเลดจ์ |
| --- | --- |
Sister Sledge in Vienna, 2008
ข้อมูลพื้นฐาน
ที่เกิด: สหรัฐอเมริกา
แนวเพลง: อาร์แอนด์บี, โซล, ดิสโก้
ช่วงปี: 1972 – ปัจจุบัน

สมาชิก: Kim Sledge Debbie Sledge Joni Sledge Kathy Sledge

เว็บไซต์: kathySledge.com/
ซิสเตอร์สเลดจ์ (อังกฤษ: Sister Sledge) เป็นกลุ่มดนตรีสัญชาติอเมริกัน จากฟิลาเดลเฟีย รัฐเพนซิลเวเนีย ก่อตั้งวงในปี ค.ศ. 1972 ประกอบด้วยสมาชิก 4 สาวพี่น้องคือ คิม สเลดจ์ (เกิด 21 สิงหาคม 1958), เดบบี สเลดจ์ (เกิด 9 กรกฎาคม 1954), โจนี สเลดจ์ (เกิด 13 กันยายน 1957) และเคธี สเลดจ์ (เกิด 6 มกราคม 1959) นอกจากนี้พวกเธอยังมีพี่สาวชื่อ แคโรล แต่ไม่ได้เป็นบุคคลมีชื่อเสียง
4 พี่น้องเป็นหลานสาวของอดีตนักร้องโอเปราที่ชื่อ วิโอลา วิลเลียมส์ พวกเธอเคยแสดงภายใต้ชื่อวง มิสซิสวิลเลียมส์แกรนด์ชิลเดรน
ผลงานเพลง > อัลบั้ม

Circle of Love (1975) US R&B #56
Together (1977)
We Are Family (1979) US Pop #3, US R&B #1, UK #7
Love Somebody Today (1980) US Pop #31, US R&B #7
All American Girls (1981) US Pop #42, US R&B #13
The Sisters (1982) US Pop #69, US R&B #17
Bet Cha Say That to All the Girls (1983) US Pop #169, US R&B #35
When the Boys Meet the Girls (1985) US R&B #52, UK #19
Freak Out (with Chic) (1987) UK #72
The Very Best of Sister Sledge  (1993) UK #19
African Eyes (1997)
Style (2003)
ผลงานเพลง > ซิงเกิล

| ปี | ซิงเกิล | อันดับ> U.S.Hot 100 | อันดับ> U.S.R&B | อันดับ> U.S.Dance | อันดับ> UK |  |
| --- | --- | --- | --- | --- | --- | --- |
| 1974 | "Love, Don't You Go Through No Changes on Me" | 92 | 31 | 5 | --- |  |
| 1975 | "Protect Our Love" / "Pain Reliever" | — | — | 7 | — |  |
| 1975 | "Mama Never Told Me" | — | — | — | 20 |  |
| 1977 | "Cream of the Crop" | — | 100 | — | — |  |
| 1977 | "Blockbuster Boy" | — | 61 | — | — |  |
| 1979 | "He's the Greatest Dancer" | 9 | 1 | 1 | 6 |  |
| 1979 | "We Are Family" | 2 | 1 | 1 | 8 |  |
| 1979 | "Lost in Music" | — | 35 | — | 17 |  |
| 1980 | "Got to Love Somebody" | 64 | 6 | 34 | 34 |  |
| 1980 | "Reach Your Peak" | — | 21 | 34 | — |  |
| 1980 | "Let's Go on a Vacation" | — | 63 | — | — |  |
| 1981 | "All American Girls" | 79 | 3 | 6 | 41 |  |
| 1981 | "Next Time You'll Know" | 82 | 28 | — | — |  |
| 1982 | "My Guy" | 23 | 14 | — | — |  |
| 1982 | "All the Man I Need" | — | 45 | — | — |  |
| 1983 | "B.Y.O.B. (Bring Your Own Baby)" | — | 22 | — | — |  |
| 1983 | "Gotta Get Back to Love" | — | 56 | — | — |  |
| 1984 | "Thinking of You" | — | — | — | 11 |  |
| 1984 | "Lost in Music" (remix) | — | — | — | 4 |  |
| 1984 | "We Are Family" (remix) | — | — | — | 33 |  |
| 1985 | "Frankie" 1 | 75 | 32 | — | 1 |  |
| 1985 | "Dancing on the Jagged Edge" | — | 71 | — | 50 |  |
| 1986 | "When the Boys Meet the Girls" | — | — | — | 89 |  |
| 1986 | "Here to Stay" | — | — | — | 78 |  |
| 1993 | "We Are Family" (2nd remix) | — | — | — | 5 |  |
| 1993 | "Lost in Music" (2nd remix) | — | — | — | 14 |  |
| 1993 | "Thinking of You" (remix) | — | — | — | 17 |  |
"—" denotes the single failed to chart or was not released

1 "Frankie" ติดชาร์ตสูงสุดที่ #15 บนชาร์ต Hot Adult Contemporary Tracks Chart.
ซินเดอเรลล่า (ตัวละครดิสนีย์)

| ซินเดอเรลล่า |
| --- | --- |
ตัวละครใน ซินเดอเรลล่า
ซินเดอเรลล่าขณะที่ปรากฏตัวในภาพยนตร์ซินเดอเรลล่า (1950) โดยสวมชุดไปงานเต้นรำ
ปรากฏครั้งแรก: ซินเดอเรลล่า (1950)
สร้างโดย:   ชาร์ล แปโร  มาร์ก เดวิส  เอริค ลาร์สัน  เลส คลาร์ก  มาร์ค เฮ็นน์  วอลต์ ดิสนีย์ 
แสดงโดย:   ลิลี เจมส์ (ภาพยนตร์ ค.ศ. 2015)  เอโลอิส เวบบ์ (เด็ก) (ภาพยนตร์ ค.ศ. 2015)  แบรนดี้ นอร์วูด (เดสเซนแดนต์ส รวมพลทายาทตัวร้าย)  มอร์แกน ดัดลีย์ (วัยรุ่น) (เดสเซนแดนต์ส รวมพลทายาทตัวร้าย) 
ให้เสียงโดย:   อิลีน วูดส์ (ภาพยนตร์ ค.ศ. 1950)  แคต ซูซี (ดิสนีย์พาร์กส์)  เจนนิเฟอร์ เฮล (1999–ปัจจุบัน)  ทามิ แทปแพน (ร้องเพลงใน ซินเดอเรลล่า 3)  คาเรน สตราสแมน (มิกกี้เมาส์)  ซูซาน สตีเวนส์ โลแกน (เสียงร้องเพลงในสตูดิโอ) 
เค้าโครงจาก: ซินเดอเรลล่าจากเทพนิยายของชาร์ล แปโร
ข้อมูลตัวละครในเรื่อง
ตำแหน่ง: เจ้าหญิงซินเดอเรลล่า
อาชีพ: สาวใช้ (อดีต)
สังกัด: เจ้าหญิงดิสนีย์
ครอบครัว:   บิดาที่ไม่ออกนาม (เสียชีวิตในอารัมภบท)  มารดาที่ไม่ออกนาม (เสียชีวิตในอารัมภบท)  เลดีเทรเมน (แม่เลี้ยง)  ดริเซลลา และอนาสตาเซีย เทรเมน (พี่สาวต่างบิดา) 
คู่สมรส: เจ้าชายรูปงาม
บุตร: ชาด ชาร์มมิง (เดสเซนแดนต์ส รวมพลทายาทตัวร้าย) โคลอี ชาร์มมิง (เดสเซนแดนต์ส รวมพลทายาทตัวร้าย)
ญาติ: พระราชา (พ่อสามี)
สัญชาติ: ฝรั่งเศส
ซินเดอเรลล่า (อังกฤษ: Cinderella) เป็นตัวละครที่ปรากฏในภาพยนตร์แอนิเมชันเรื่องที่ 12 ของวอลต์ดิสนีย์โปรดักชันส์ ซินเดอเรลล่า (1950) ในภาพยนตร์ต้นฉบับ ซินเดอเรลล่าให้เสียงโดยนักร้องและนักแสดงชาวอเมริกัน อิลีน วูดส์ สำหรับภาคต่อและการปรากฏตัวในภาพยนตร์และโทรทัศน์ในเวลาต่อมา วูดส์ถูกแทนที่ด้วยนักแสดงหญิงชาวอเมริกัน เจนนิเฟอร์ เฮล และทามิ แทปแพน ซึ่งให้เสียงพูดและร้องเพลงของตัวละคร
หลังจากการจากไปของพ่อของซินเดอเรลล่าก่อนวัยอันควร เธอถูกทิ้งให้อยู่ในความดูแลของแม่เลี้ยงที่โหดร้ายและพี่สาวเลี้ยงที่ขี้อิจฉา ซึ่งปฏิบัติไม่ดีต่อเธออยู่ตลอดเวลา บังคับให้ซินเดอเรลล่าต้องทำงานเป็นสาวใช้ในห้องครัวในบ้านของเธอเอง เมื่อเจ้าชายชาร์มมิงได้จัดงานเต้นรำ แม่เลี้ยงใจร้ายก็ไม่ยอมให้เธอไป ซินเดอเรลล่าได้รับความช่วยเหลือจากนางฟ้าแม่ทูนหัวผู้ใจดีของเธอ และสวมชุดสีเงินสวยงามและรองเท้าแตะแก้วอันเป็นเอกลักษณ์เข้าร่วมงาน แต่ต้องออกจากงานในเวลาเที่ยงคืน ก่อนที่คาถาของนางฟ้าแม่ทูนหัวจะเสื่อมลง
การตอบรับของซินเดอเรลล่านั้นมีความหลากหลาย โดยนักวิจารณ์ภาพยนตร์บางคนบรรยายว่าตัวละครนี้เฉย ๆ เกินไป มีเพียงมิติเดียว และไม่น่าสนใจเท่ากับตัวละครสมทบของภาพยนตร์เรื่องนี้ นักวิจารณ์คนอื่น ๆ พบว่าเธอเป็นที่รัก มีเสน่ห์ และอยู่เหนือกาลเวลา การแสดงเสียงร้องของวูดส์ก็ได้รับการยกย่องเช่นกัน ซินเดอเรลล่าได้กลายเป็นหนึ่งในเจ้าหญิงที่มีชื่อเสียงและเป็นที่รู้จักมากที่สุดในประวัติศาสตร์ภาพยนตร์ เธอได้กลายเป็นเจ้าหญิงดิสนีย์คนที่สอง ด้วยรองเท้าแก้วอันเป็นเอกลักษณ์ของเธอ เสื้อคลุมสีเงิน ทรงผม และการเปลี่ยนโฉม ซึ่งเป็นหนึ่งในการแปลงโฉมบนหน้าจอครั้งแรก ๆ ตัวละครนี้ได้รับการยอมรับให้เป็นแฟชั่นไอคอน โดยได้รับรางวัลและการยอมรับจากสื่อ อินสไตล์, เอนเตอร์เทนเมนต์วีกลี, แกลเมอร์ และ โอปราห์.คอม เช่นเดียวกับนักออกแบบรองเท้าและไอคอนแฟชั่นอย่างคริสติยง ลูบูแตง ในปี ค.ศ. 2012 ได้ออกแบบและเปิดตัวรองเท้าที่มีพื้นฐานมาจากรองเท้าแก้วของซินเดอเรลล่า ลิลี เจมส์ ผู้รับบทเป็นตัวละครในเวอร์ชันคนแสดงในภาพยนตร์ไลฟ์แอ็กชันในปี ค.ศ. 2015 ดัดแปลงมาจากภาพยนตร์ต้นฉบับปี ค.ศ. 1950
ลักษณะเฉพาะ

ซินเดอเรลล่าเป็นหญิงสาวที่มีผมสีสตรอว์เบอร์รีบลอนด์ยาวปานกลาง ดวงตาสีฟ้า และผิวขาว หลังจากที่พ่อของเธอเสียชีวิต เธอก็ถูกบังคับให้ตกเป็นทาสในบ้านของเธอเอง และถูกทรมานโดยแม่เลี้ยงที่ชั่วร้าย เลดีเทรเมน และพี่สาวเลี้ยงอีกสองคน อนาสตาเซีย และดริเซลลา ความเกลียดชังของเลดีเทรเมน เกิดจากการที่ซินเดอเรลล่าสวยกว่าลูกสาวของเธอเอง อย่างไรก็ตาม เธอยังคงรักษาความหวังผ่านความฝันของเธอ และยังคงเป็นคนใจดี อ่อนโยน และอ่อนหวาน เธอมีความศรัทธาว่าสักวันความฝันแห่งความสุขของเธอจะเป็นจริงและความเมตตาของเธอจะได้รับการตอบแทน ซินเดอเรลล่าแสดงให้เห็นว่าการมีทัศนคติที่ติดดิน แต่เธอก็เป็นนักฝันกลางวันเช่นกัน ตัวอย่างเช่น ใน "ร้องเพลงนกไนติงเกลอันแสนหวาน" เธอฟุ้งซ่านไปกับฟองสบู่ ปล่อยให้ลูซิเฟอร์เปื้อนพื้นที่เธอกำลังทำความสะอาด นอกจากนี้ หลังจากที่ได้ยินว่าแกรนด์ดุ๊กนั้นกำลังเดินทางไปทั่วอาณาจักรพร้อมกับรองเท้าแก้วที่หายไป เธอกลับไปที่ห้องใต้หลังคาพร้อมกับฮัมเพลงที่เธอได้ยินที่งานเต้นรำ เธอยังแสดงให้เห็นว่ามีด้านเหน็บแนมและมีไหวพริบอันเฉียบแหลม
ลุคของเธออาจได้รับแรงบันดาลใจจากเสื้อผ้าโอต์กูตูร์ของฝรั่งเศสในช่วงปี ค.ศ. 1950 ในขณะที่ชุดขาดของเธอได้รับแรงบันดาลใจอย่างชัดเจนจากชุดเทียร์ของซัลวาดอร์ ดาลี และเอลซา เชียปาเรลลี
ในชุดคนรับใช้ เธอไว้ผมหางม้า ผูกริบบิ้นสีฟ้าอ่อน ผ้าพันคอสีขาว และสวมชุดสีน้ำตาลแขนสีฟ้าอ่อน ผ้ากันเปื้อนสีขาว และรองเท้าส้นเตี้ยสีดำ
ในสื่ออื่น ๆ

ซินเดอเรลล่าเป็นหนึ่งในสมาชิกอย่างเป็นทางการของแฟรนไชส์เจ้าหญิงดิสนีย์ โดยปรากฏตัวในวิดีโอเกม อัลบั้ม และสินค้าอื่น ๆ ที่เกี่ยวข้องหลายรายการ ซินเดอเรลล่าปรากฏตัวเป็นหนึ่งในเจ้าหญิงดิสนีย์ในมังงะ เจ้าหญิงคิลาล่า
ปราสาทซินเดอเรลล่าเป็นสถานที่ท่องเที่ยวที่แมจิกคิงดอมในวอลต์ดิสนีย์เวิลด์ และโตเกียวดิสนีย์แลนด์ในโตเกียวดิสนีย์รีสอร์ต ทั้งสองแห่งทำหน้าที่เป็นสัญลักษณ์ที่ได้รับการยอมรับทั่วโลกของสวนสนุก ซินเดอเรลล่าและเจ้าหญิงดิสนีย์คนอื่น ๆ ต่างมีสถานที่พบปะสังสรรค์ที่เรียกว่าห้องโถงเจ้าหญิงเทพนิยาย (Princess Fairytale Hall) ในแมจิกคิงดอม
ซินเดอเรลล่าร่วมกับเจ้าหญิงดิสนีย์คนอื่น ๆ ปรากฏตัวในภาพยนตร์เรื่อง ราล์ฟตะลุยโลกอินเทอร์เน็ต ตามที่ได้ประกาศในงาน ดี23 เอ็กซ์โป ค.ศ. 2017
ในแฟรนไชส์ ​​เดสเซนแดนต์ส ซินเดอเรลล่าและเจ้าชายชาร์มมิ่งมีลูกชายชื่อแชด ซึ่งปรากฏในภาพยนตร์สามภาคแรกของแฟรนไชส์ ​​และลูกสาวชื่อโคลอี ซึ่งปรากฏในภาพยนตร์เรื่องที่สี่ ซินเดอเรลล่ายังปรากฏในภาพยนตร์เรื่องที่สี่ เดสเซนแดนต์ส: เดอะไรส์ออฟเรด รับบทโดยแบรนดี้ นอร์วูด (ซึ่งก่อนหน้านี้เคยแสดงซินเดอเรลล่าในเวอร์ชันในภาพยนตร์โทรทัศน์เรื่อง ร็อดเจอร์สแอนด์แฮมเมอร์สเตนซินเดอเรลล่า เมื่อปี ค.ศ. 1997 ด้วย) ขณะที่มอร์แกน ดัดลีย์รับบทเป็น "เอลลา" ในวัยเยาว์
ในสื่ออื่น ๆ > วิดีโอเกม

ซินเดอเรลล่าปรากฏตัวเป็นหนึ่งในเจ้าหญิงดิสนีย์แห่งหัวใจในซีรีส์ คิงดอมฮาตส์ โดยในคิงดอมฮาตส์ เธอถูกจับโดยมาเลฟิเซนต์ ซึ่งได้ทำลายโลกของเธอ ตัวละครหลักโซระได้ช่วยซินเดอเรลล่าและเจ้าหญิงคนอื่น ๆ แล้วเธอก็ได้กลับบ้าน ซินเดอเรลล่ายังได้เป็นตัวละครที่เล่นได้ในวิดีโอเกมสร้างโลก ดิสนีย์แมจิกคิงดอมส์
การตอบรับและการสืบทอด > การตอบรับที่สำคัญ

แม้ว่าภาพยนตร์เรื่องนี้จะได้รับเสียงวิพากษ์วิจารณ์ แต่ตัวซินเดอเรลล่าเองก็ได้รับคำวิจารณ์ที่หลากหลายในยุคปัจจุบัน วาไรตีไม่ชอบตัวละครนี้ โดยอธิบายว่าเธอนั้น "ไร้สีสัน" โดยเรียกเธอว่า "ทาสที่ถูกกดขี่" เอ็มไพร์บรรยายว่าทั้งเธอและเจ้าชายชาร์มมิงเป็น "ตัวละครที่อ่อนโยนและไร้สีสัน - โดยเฉพาะอย่างยิ่งเมื่อเปรียบเทียบกับโฉมงามกับอสูร" บอสลีย์ โครว์เธอร์ จากเดอะนิวยอร์กไทมส์ เขียนในทำนองเดียวกันว่า "ซินเดอเรลล่าที่สวยงามมีใบหน้าและรูปร่างที่ยั่วยวน - ไม่ต้องพูดถึงนิสัยที่กระตือรือร้น - เมื่อเปรียบเทียบกับเดซี เมของอัล แคปป" อย่างไรก็ตาม โบลีได้วิพากษ์วิจารณ์บทบาทและบุคลิกภาพของเธอว่า "ด้วยเหตุนี้ สถานการณ์ที่พวกเขามีส่วนร่วมร่วมกันจึงมีข้อจำกัดและไม่สามารถเคลื่อนไหวได้เหมือนตอนที่แสดงโดยคณะผู้แสดง เมื่อมิสเตอร์ดิสนีย์พยายามทำให้พวกเขาประพฤติตนเหมือนมนุษย์ พวกมันจะซ้ำซากจำเจ
การตอบรับและการสืบทอด > อิทธิพลทางวัฒนธรรม

ตามวัฒนธรรมแล้ว ซินเดอเรลล่ามีอิทธิพลอย่างลึกซึ้งต่ออุตสาหกรรมแฟชั่น ตามคำกล่าวของซาราห์ ออสมานแห่งยังฮอลลีวูด "ชุดของซินเดอเรลล่าในภาพยนตร์เรื่องนี้มีความโดดเด่นมากจนเป็นที่ยอมรับว่าซินเดอเรลล่าสวมชุดสีฟ้าอ่อนไปงานเต้นรำ" เพื่อให้ตรงกับการเปิดตัวซินเดอเรลล่า ไดมอนต์อิดิชันในปี ค.ศ. 2012 นักออกแบบรองเท้าชาวฝรั่งเศส คริสติยง ลูบูแตง สร้างสรรค์และออกแบบรองเท้าแก้วอันเป็นเอกลักษณ์ของตัวละครในเวอร์ชันร่วมสมัย ในการให้สัมภาษณ์กับดิเอ็กซ์เพรสทริบูน ลูบูแตงกล่าวว่าซินเดอเรลล่า "ไม่เพียงแต่เป็นตัวละครที่โดดเด่นในเรื่องของความงาม ความสง่างาม และความรักในเทพนิยายเท่านั้น แต่ยังรวมถึงรองเท้าด้วย" รองเท้าคู่นี้ได้รับการอธิบายว่า "ทำจากลูกไม้ละเอียดอ่อน [แทนแก้ว] เพื่อให้ดูโปร่งใส และประดับด้วยดีไซน์ผีเสื้อที่หน้ารองเท้าและบนส้นรองเท้าที่หุ้มด้วยคริสตัลสวารอฟกี" ปิดท้ายด้วยพื้นรองเท้าสีแดงอันเป็นเอกลักษณ์ของลูบูแตง มีการผลิตรองเท้าเพียงยี่สิบชุดเท่านั้น ในปี ค.ศ. 2014 เอนเตอร์เทนเมนต์วีกลีจัดอันดับให้ซินเดอเรลล่าอยู่ในอันดับที่ 10 ในบทความ "เจ้าหญิงดิสนีย์: จัดอันดับทรงผมของพวกเขา -- และไม่ควรทำ!" โดยเขียนว่า "โดยทั่วไปแล้วผมหน้าม้าที่ฉุนเฉียวของสาวใช้ผู้ต่ำต้อยจะพัฒนาบุคลิกที่เกือบจะโอ่อ่าเมื่อสัมภาระที่เหลือของเธอถูกกวาดให้เป็นอัพโดที่มีลักษณะคล้ายก้นกระปรี้กระเปร่า"
แหล่งข้อมูลอื่น

Cinderella at Disney Princess
| ฐานข้อมูลการควบคุมรายการหลักฐาน  |
| --- | --- |
ประจำชาติ:  อิสราเอล 
ศิลปิน:  มิวสิกเบรนซ์ 
ซินเดอเรลล่าขณะที่เธอปรากฏตัวที่สวนสนุกดิสนีย์
ซิโนซอรอปเทอริกซ์

| ซิโนซอรอปเทอริกซ์ ช่วงเวลาที่มีชีวิตอยู่: Early Cretaceous, 124> 6–122Ma  PreꞒ Ꞓ O S D C P T J K Pg N  ↓   |
| --- | --- |

ฟอสซิลของซิโนซอรอปเทอริกซ์ในสภาพที่คดตัว

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
ไม่ได้จัดลำดับ:: Coelurosauria
วงศ์:: Compsognathidae
สกุล:: Sinosauropteryx Ji & Ji, 1996

Species
 S. prima Ji & Ji, 1996 (type)   S.? sp.
ซิโนซอรอปเทอริกซ์ (อังกฤษ: Sinosauropteryx (เสียงอ่านภาษาอังกฤษ: /sɪnoʊˌsoʊrɔrptɛrɪks/)) เป็นไดโนเสาร์เทอโรพอดชนิดหนึ่ง มีชีวิตอยู่เมื่อ 120 ล้านปีก่อน  ไดโนเสาร์ชนิดนี้ผู้เชี่ยวชาญหลายคนคิดว่าเป็นตัวเชื่อมระหว่างไดโนเสาร์กับนก มันเป็นหนึ่งในพวกเทอโรพอดที่มีขน แต่ขนของมันยังไม่ค่อยเหมือนนกยังเป็นคนที่ใช้สำหรับให้ความอบอุ่นหรือขนอ่อน ตอนที่ฟอสซิลของมันค้นพบลักษณะของมันอยู่ในท่าคดตัวเหมือนกำลังบิน เทอโรพอดชนิดนี้มีลักษณะเด่นคือมีหางที่ยาวออกมา ซึ่งคาดว่าน่าจะมีไว้ถ่วงลำตัว ชื่อของมันมีความหมายว่าบิดานกแห่งจีน ฟอสซิลของมันค้นพบครั้งแรกในปีค.ศ. 1996 โดยเห๋อตุน ถือเป็นการค้นพบเทอโรพอดมีขนตัวแรกของจีน นอกจากนี้มันยังมีญาติอย่าง คอมซอกนาทัส อีกด้วย